[pic] | KUMMISSJONI TAL-KOMUNITAJIET EWROPEJ | Brussel 18.1.2008 KUMM(2008) 15 finali ABBOZZ PRELIMINARI TAL-BAĠIT TA' EMENDA NRU 1 TAL-BAĠIT ĠENERALI TA’ L-2008 RENDIKONT TA' L-INFIQ SKOND IT-SEZZJONI Sezzjoni III – Il-Kummissjoni (ippreżentat mill-Kummissjoni) ABBOZZ PRELIMINARI TAL-BAĠIT TA' EMENDA NRU 1TAL-BAĠIT ĠENERALI TA’ L-2008 RENDIKONT TA' L-INFIQ SKOND IT-SEZZJONISezzjoni III – Il-Kummissjoni Wara li kkunsidrat: - it-Trattat li jistabbilixxi l-Komunità Ewropea, u b’mod partikolari l-Artikolu 272 tiegħu, - it-Trattat li jistabbilixxi l-Komunità Ewropea ta’ l-Enerġija Atomika, u b'mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], kif l-aħħar emendat bir-Regolament tal-Kunsill (KE, Euratom) Nru 1995/2006[2], u b'mod partikolari l-Artikolu 37 tiegħu, Il-Kummissjoni Ewropea hawnhekk tippreżenta lill-awtorità baġitarja l-Abbozz Preliminari tal-Baġit ta' Emenda Nru 1 għall-baġit ta' l-2008 għar-raġunijiet stabbiliti fil-memorandum ta' spjegazzjoni. WERREJ 1. Introduzzjoni Error! Bookmark not defined. 2. Mobilitazzjoni tal-Fond tas-Solidarjetà ta' l-UE Error! Bookmark not defined. 2.1. Ir-Renju Unit: Għargħar Ġunju/Lulju 2007 Error! Bookmark not defined. 2.2. Finanzjament Error! Bookmark not defined. 3. Aġenziji Eżekuttivi fil-Qasam tar-Riċerka Error! Bookmark not defined. 3.1. L-Aġenzija Eżekuttiva tal-Kunsill Ewropew tar-Riċerka (ERCEA) Error! Bookmark not defined. 3.2. L-Aġenzija Eżekuttiva tar-Riċerka (REA) Error! Bookmark not defined. 4. Modifika tal-Pjan ta' Stabbiliment ta' l-Aġenzija FRONTEX Error! Bookmark not defined. 5. Il-Programm Galileo – Ġestjoni Amministrattiva Error! Bookmark not defined. 6. Nefqa Eċċezzjonali tal-Kriżijiet Error! Bookmark not defined. TABELLA B'SOMMARJU TAL-QAFAS FINANZJARJU SKOND L-INTESTATURI Error! Bookmark not defined. ID-DIKJARAZZJONI ĠENERALI TAD-DĦUL ID-DIKJARAZZJONI TAD-DĦUL U L-INFIQ SKOND IT-TAQSIMA Id-dikjarazzjoni ġenerali tad-dħul u d-dikjarazzjoni tad-dħul u l-infiq bit-taqsima għandhom jintbagħtu separatament permezz tas-sistema SEI-BUD. Verżjoni bl-Ingliż tad-dikjarazzjoni ġenerali tad-dħul u d-dikjarazzjoni tad-dħul u l-infiq skond it-taqsima hija mehmuża għall-informazzjoni bħala anness tal-baġit. 1. Introduzzjoni L-Abbozz Preliminari tal-Baġit ta' Emenda (PDAB) Nru 1 għas-sena 2008 jinkorpora l-elementi li ġejjin: - Il-mobilizzazzjoni tal-Fond tas-Solidarjetà ta' l-UE għall-ammont ta' EUR 162.4 miljun fl-approprjazzjonijiet għall-impenji u għall-ħlasijiet, fir-rigward ta' tempesta kbira fir-Renju Unit f'Ġunju u Lulju 2007. - Il-ħolqien ta' l-istruttura baġitarja neċessarja sabiex tiġi akkomodata l-Aġenzija Eżekuttiva għar-Riċerka (REA) u l-Aġenzija Eżekuttiva tal-Kunsill Ewropew tar-Riċerka (ERCEA). - Il-modifika tal-pjan ta' stabbiliment ta' l-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni ta' l-Istati Membri ta' l-Unjoni Ewropea (FRONTEX) - Il-ħolqien tal-partita tal-baġit 06 01 04 12 Programm Galileo – nefqa fuq il-ġestjoni amministrattiva, kif stipulat fil-proposta reveduta tal-Kummissjoni COM(2007)535. - Il-ħolqien ta' l-artikolu tal-baġit 27 01 11 Nefqa eċċezzjonali fi kriżijiet, sabiex ikun jista' jiġi ffinanzjat infiq eċċezzjonali relatat ma' kriżi ddikjarata. Fil-linja għandu jiddaħħal "p.m." Il-mobilitazzjoni biss tal-Fond tas-Solidarjetà ta' l-UE se jkollha effett nett fuq il-baġit. 2. Mobilitazzjoni tal-Fond tas-Solidarjetà ta' l-UE F'Ġunju u Lulju 2007, wara mewġiet suċċessivi ta' xita aktar qawwija mis-soltu, partijiet differenti tar-Renju Unit kienu affettwati minn għargħar kbir li kkawża ħsarat serji. Fil-limitu ta’ għaxar ġimgħat stipulat fl-Artikolu 4 tal-Regolament tal-Kunsill KE Nru 2012/2002[3] ir-Renju Unit applika għal għajnuna finanzjarja mill-Fond tas-Solidarjetà ta' l-UE relatata mal-maltempata. Is-servizzi tal-Kummissjoni wettqu investigazzjoni sħiħa ta' l-applikazzjoni skond ir-Regolament tal-Kunsill (KE) Nru 2012/2002 u b'mod partikolari l-Artikoli 2,3 u 4 tiegħu. Il-Komunikazzjoni lill-Kummissjoni dwar applikazzjoni sabiex jiġi mmobilizzat il-Fond tas-Solidarjetà ta' l-Unjoni Ewropea ppreżentata mir-Renju Unit (għargħar 2007 ġiet adottata fl-10 ta' Diċembru 2007 (C/2007/6038). Fil-qosor, l-aktar elementi importanti tal-valutazzjoni huma dawn: 2.1. ir-Renju Unit: Għargħar Ġunju/Lulju 2007 L-applikazzjoni tressqet lill-Kummissjoni fl-20 ta’ Awwissu 2007, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fit-12 ta’ Ġunju 2007. Fuq talba tal-Kummissjoni, l-awtoritajiet tar-Renju Unit ipprovdew tagħrif addizzjonali li wasal fis-26 ta' Ottubru 2007. Filwaqt li kien hemm għargħar f'partijiet differenti tar-Renju Unit (l-Ingilterra, l-Irlanda ta' Fuq u Wales) fuq perjodu ta' diversi ġimgħat, dawn l-avvenimenti jistgħu jitqiesu bħala diżastru wieħed skond it-tifsira tar-Regolament tal-Fond tas-Solidarjetà għaliex huma ġew ikkawżati minn kundizzjoni meterjoloġika ħażina sottostanti fir-Renju Unit matul is-Sajf ta' l-2007, b'mewġiet suċċessivi ta' xita eċċezzjonalment qawwija twassal għal ħamrija mifqugħa bl-ilma u b'konsegwenza ta' dan għal inondazzjonijiet qawwija. Id-diżastru huwa ta’ oriġini naturali. L-estimu ta' l-awtoritajiet tar-Renju Unit huwa li l-ħsara totali diretta ammontat għal EUR 4 612-il miljun, li huwa t-tielet l-ogħla ammont ikkawżat minn diżastru wieħed sa minn meta twaqqaf il-Fond tas-Solidarjetà fl-2002. Billi dan l-ammont jaqbeż il-limitu ta' EUR 3 267 miljun applikabbli għar-Renju Unit għal intervent tal-Fond tas-Solidarjetà (jiġifieri EUR 3 biljun fil-prezzijiet ta' l-2002) id-diżastru jikkwalifika bħala “diżastru naturali maġġuri” u għaldaqstant jaqa' fil-qasam prinċipali ta' l-applikazzjoni tar-Regolament (KE) Nru 2012/2002. Id-dannu dirett totali huwa l-bażi li fuqha jsir il-kalkolu ta' l-ammont ta' għajnuna finanzjarja. L-għajnuna finanzjarja tista’ tintuża biss għal ħidmiet ta’ emerġenza essenzjali kif definiti fl-Artikolu 3 tar-Regolament. L-awtoritajiet tar-Renju Unit irrappurtaw ħsarat serji ħafna fid-djar (aktar minn EUR 2 biljun), għall-impriżi (aktar minn EUR 1 biljun) u l-agrikoltura (aktar minn EUR 700 miljun). Minbarra dan, l-infrastrutturi, b'mod partikolari fis-settur ta' l-ilma/l-ilma skart, fis-settur tat-trasport u għall-edukazzjoni saritilhom ħsara kbira. L-attendibilità ta' l-istimi tal-ħsarat li tressqu mill-awtoritajiet tar-Renju Unit ġiet ikkonfermata minn stħarriġ ta' kampjun li twettaq miċ-Ċentru Konġunt tar-Riċerka li uża fost l-oħrajn immaġini bis-satellita. L-ispiża għal ħidmiet ta’ emerġenza essenzjali eliġibbli taħt l-Artikolu 3(2) tar-Regolament (KE) Nru 2012/2002 ġiet stmata mill-awtoritajiet tar-Renju Unit li hija ta' EUR 356.7 miljun u din ġiet maqsuma skond it-tipi differenti ta’ ħidmiet. Fuq il-bażi ta' l-informazzjoni pprovduta mill-awtoritajiet tar-Renju Unit, huwa evidenti li l-ispiża reali ta' ħidmiet eliġibbli teċċedi sewwa l-ammont ta' għotja possibbli mill-Fond ta' Solidarjetà. It-tipi ta' ħidmiet li għandhom jiġu effettivament iffinanzjati mill-Fond ser ikunu definiti b'mod ċar fil-Ftehim ta' Implimentazzjoni. L-awtoritajiet tar-Renju Unit ħabbru li fir-reġjuni assistiti biħsiebhom ukoll jużaw finanzjament mill-programmi tal-Fondi Strutturali ta' l-2000-2006 għal finijiet relatati ma' l-għargħar. L-awtoritajiet tar-Renju Unit ikkonfermaw li l-ħidmiet eliġibbli msemmija aktar 'il fuq m'humiex koperti b’assigurazzjoni. Bħala konklużjoni, għar-raġunijiet imsemmija hawn fuq, qiegħed jiġi propost li l-applikazzjoni magħmula mir-Renju Unit dwar l-għargħar f’Ġunju u Lulju 2007 tkun aċċettata bħala waħda għal "diżastru maġġuri" u tiġi proposta l-mobilitazzjoni tal-Fond ta' Solidarjetà. 2.2. Finanzjament Il-baġit annwali totali disponibbli għall-Fond ta’ Solidarjetà huwa ta’ EUR 1 biljun. Fl-2008, ma ġew allokati l-ebda riżorsi għal applikazzjonijiet aktar bikrija, u dan iħalli disponibbli EUR 1 biljun. Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni jidhrilha li l-għajnuna li tingħata mill-Fond għandha tkun progressiva. Dan ifisser li, skond prattika preċedenti, il-parti tal-ħsarat li taqbeż il-limitu (0.6 % tad-DGN jew EUR 3 biljun bil-prezzijiet ta' l-2002, liema minnhom ikun l-iżgħar ammont) għandha twassal għal intensità ta' għajnuna akbar minn ħsarat li jaslu sal-limitu. Ir-rata applikata fl-imgħoddi biex ikunu definiti l-allokazzjonijiet għal diżastri maġġuri hija ta’ 2.5 % tal-ħsara diretta totali taħt il-limitu u 6 % 'l fuq mil-limitu. Qiegħed jiġi propost li f’dan il-każ ikunu applikati l-istess perċentwali. L-allokazzjoni mill-Fond proposta mill-Kummissjoni hija bbażata fuq it-tagħrif li l-applikanti għamlu disponibbli, u hija kif ġej: (EUR) | Ħsarat diretti | Il-limitu minimu | Ammont ibbażat fuq 2.5% | Ammont ibbażat fuq 6% | Somma totali ta' l-Għajnuna proposta | Renju Unit/Għargħar Ġunju/Lulju 2007 | 4 612 000 000 | 3 266 629 000 | 81 665 725 | 80 722 260 | 162 387 985 | Total | 162 387 985 | Dan l-ammont ta’ kumpens iħalli mill-anqas 25 % tal-Fond ta’ Solidarjetà ta’ l-Unjoni Ewropea disponibbli għal allokazzjonijiet għal matul l-aħħar kwart tas-sena, kif mitlub mill-Artikolu 4(2) tar-Regolament (KE) 2012/2002. 3. Aġenziji Eżekuttivi fil-Qasam tar-Riċerka F'konformità ma' l-Artikolu 166 tat-Trattat tal-KE, il-Parlament Ewropew u l-Kunsill adottaw, permezz tad-Deċiżjoni Nru 1982/2006/KE tat-18 ta' Diċembru 2006, is-seba' Programm ta' Qafas tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni, (2007-2013) - il-Programm ta' Qafas. Il-Kunsill sussegwentemnt adotta, fid-19 ta' Diċembru 2006, il-programmi speċifiċi Kapaċitajiet, Kooperazzjoni, Ideat, u Nies għall-attivitajiet tar-riċerka, l-iżvilupp teknoloġiku u d-dimostrazzjoni - il-Programmi Speċifiċi. Il-Programm ta' Qafas jistipula t-twaqqif ta' Kunsill Ewropew tar-Riċerka (ERC) bħala l-mezz sabiex jiġi implimentat il-Programm Speċifiku Ideat. Bid-Deċiżjoni 2007/134/KE tagħha tat-2 ta' Frar 2007, il-Kummissjoni waqqfet il-Kunsill Ewropew tar-Riċerka, stabbiliet il-Kunsill Xjentifiku u ħabbret it-twaqqif ta' l-istruttura ddedikata ta' l-implimentazzjoni fil-forma ta' aġenzija eżekuttiva. Wara li kkonsultat lill-Kumitat Regolatorju għall-Aġenziji Eżekuttivi u infurmat lill-Awtorità tal-Baġit il-Kummissjoni adottat id-Deċiżjoni C/2007/6268 fl-14 ta' Diċembru 2007 li waqqfet l-Aġenzija Eżekuttiva tal-Kunsill Ewropew tar-Riċerka għall-ġestjoni tal-programm speċifiku tal-Komunità "Ideat" fil-qasam tar-riċerka innovattiva f'applikazzjoni tar-Regolament tal-Kunsill (KE) Nru 58/2003. Fil-proposti tagħha għall-Programmi ta' Qafas, il-Kummissjoni ħabbret ukoll l-intenzjoni tagħha li "testernalizza, taħt ir-responsabbiltà tagħha, attivitajiet li jiġġeneraw numru kbir ta' operazzjonijiet; aġenzija eżekuttiva sejra tmexxi, b'mod partikolari, l-azzjonijiet Marie Curie, l-appoġġ għall-SMEs, kif ukoll il-ħidmiet amministrattivi marbutin ma' proġetti oħra ta' riċerka, inklużi dawk kollaborattivi". Id-disa' laqgħa tal-Kumitat Regolatorju għall-Aġenziji Eżekuttivi seħħet fl-14 ta' Novembru. Il-Kumitat ta opinjoni favorevoli dwar l-abbozzi ta' Deċiżjonijiet tal-Kummissjoni li jwaqqfu l-"Aġenzija Eżekuttiva għar-Riċerka" għall-ġestjoni ta' ċerti oqsma tal-programmi speċifiċi tal-Komunità Nies, Kapaċitajiet u Kooperazzjoni fil-qasam tar-riċerka, u għat-twaqqif ta' "Aġenzija Eżekuttiva tal-Kunsill Ewropew tar-Riċerka" għall-ġestjoni tal-Programm Speċifiku tal-Komunità "Ideat" fil-qasam tar-riċerka innovattiva f'applikazzjoni tar-Regolament tal-Kunsill (KE) Nru 58/2003. Il-Kumitat dwar il-Baġits tal-Parlament Ewropew ġie infurmat bir-riżultati tal-laqgħa u ta opinjoni favorevoli fil-laqgħa tiegħu tas-27 ta' Novembru 2007. Il-Kummissjoni adottat id-Deċiżjoni C/20076262 fl-14 ta' Diċembru 2007 li tistabbilixxi l-"Aġenzija Eżekuttiva għar-Riċerka" għall-ġestjoni ta' ċerti oqsma tal-programmi Komunitarji speċifiċi Nies, Kapaċitajiet u Kooperazzjoni fil-qasam tar-riċerka b'applikazzjoni tar-Regolament tal-Kunsill (KE) Nru 58/2003 Il-proposta kurrenti tirrigwarda l-ħolqien tal-linji tal-baġit li jikkorrispondu mas-sussidji għal dawn iż-żewġ aġenziji. 08 01 04 30 L-Aġenzija Eżekuttiva tal-Kunsill Ewropew tar-Riċerka 08 01 04 31 L-Aġenzija Eżekuttiva tar-Riċerka L-ebda approprjazzjonijiet addizzjonali mhuma mitluba fil-qafas tal-ħolqien ta' dawn iż-żewġ linji l-ġodda tal-baġit. L-approprjazzjonijiet se jitnaqqsu mil-linji tal-baġit li jikkorrispondu ma' l-infiq fuq appoġġ fl-oqsma ta' politika li jikkorrispondu magħhom. 02 01 05 Nefqa għall-attivitajiet ta' riċerka fil-qasam ta' politika ta’ l-Impriżi 06 01 05 Nefqa ta' appoġġ għall-attivitajiet ta' riċerka għall-qasam ta' politika ta’ l-Enerġija u t-trasport 08 01 05 Nefqa ta' appoġġ għal operazzjonijiet fil-qasam ta' politika 'Riċerka' 09 01 05 Nefqa ta' appoġġ għall-attivitajiet ta' riċerka fil-qasam ta' politika Soċjetà ta' l-informazzjoni u l- media Iffrankar li jirriżulta mill-ħolqien ta' l-aġenziji se jintuża sabiex jiżdiedu l-approprjazzjonijiet operattivi ta' l-oqsma tal-programmi li jikkorrispondu magħhom. Fl-2008 dan se jwassal għal approprjazzjonijiet operattivi miżjuda għall-oqsma li ġejjin: 02 04 01 01 Riċerka dwar l-ispazju 02 04 01 02 Riċerka dwar is-sigurtà 08 10 01 Ideat 3.1. L-Aġenzija Eżekuttiva tal-Kunsill Ewropew tar-Riċerka (ERCEA) Għall-2008 huwa propost li jiġu allokati EUR 19 994 000 sew f'approprjazzjonijiet għall-impenji u kif ukoll f'approprjazzjonijiet għall-ħlasijiet għal-linja 08 01 04 30. Dan l-ammont se jitnaqqas mil-linja tal-baġit 08 01 05. Id-dettalji ta' dan huma kif ġej: Linja | Deskrizzjoni | Ammont (EUR) | Kummenti | 08 01 05 01 | Nefqa konnessa ma’ l-istaff li jwettaq ir-riċerka | 1 591 000 | 20 uffiċjal issekondat mill-Kummissjoni | 08 01 05 03 | Nefqa oħra ta' ġestjoni għar-riċerka | 18 403 000 | Persunal ieħor, infrastruttura, nefqa amministrattiva u fuq il-ġestjoni ta' l-ERCEA li tikkorrispondi mal-ħidmiet relatati mal-programm speċifiku Ideat | Total | 19 994 000 | Il-kalkolu huwa bbażat fuq l-ispejjeż tal-persunal ta' l-2007 indiċizzati bi 2% fis-sena. L-ispejjeż ta' kull unità għall-2007 huma: persunal temporanju: EUR 0.117 miljun; persunal b'kuntratt: EUR 0.063 miljun; esperti nazzjonali sekondati: EUR 0.068 miljun. L-ispejjeż ta' l-2008 huma bbażati fuq il-preżenza medja għall-persunal ta' l-ERCEA għal tmien xhur. It-trasferiment tad-dmirijiet lill-ERCEA huwa mistenni li jirriżulta f'iffrankar ta' EUR 84 085 000 matul il-perjodu bejn l-2008 u l-2013. Għall-2008 huwa propost li l-approprjazzjonijiet operattivi jiżdiedu fuq il-linja 08 10 01 – Ideat b'EUR 3 619 000 filwaqt li jonqsu fil-linja 08 01 05 - Nefqa ta' appoġġ għall-operazzjonjiet tal-qasam ta' politika tar-'Riċerka' b'EUR 3 619 000: Linja | Deskrizzjoni | Ammont (f’EUR) | 08 10 01 | Ideat | 3 619 000 | 08 01 05 | Nefqa ta' appoġġ għal operazzjonijiet fil-qasam ta' politika 'Riċerka' | -3 619 000 | 3.2. L-Aġenzija Eżekuttiva tar-Riċerka (REA) Għall-2008 huwa propost li jiġu allokati EUR 14 601 000 sew f'approprjazzjonijiet għall-impenji u kif ukoll f'approprjazzjonijiet għall-ħlasijiet għal-linja 08 01 04 31. Dan l-ammont se jitnaqqas mil-linji tal-baġit 02 01 05, 06 01 05, 08 01 05 u 09 01 05. Id-dettalji ta' dan huma kif ġej: Linja | Deskrizzjoni | Ammont (EUR) | Kummenti | 02 01 05 01 | Nefqa konnessa mal-persunal li jwettaq ir-riċerka | 60 000 | uffiċjal 1 issekondat mill-Kummissjoni | 02 01 05 03 | Nefqa oħra ta' ġestjoni għar-riċerka | 1 809 000 | Persunal ieħor, infrastruttura, nefqa amministrattiva u fuq il-ġestjoni ta' l-REA li tikkorrispondi mal-qasam ta' politika Intrapriżi tal-programm speċifiku Kooperazzjoni | 06 01 05 03 | Nefqa oħra ta' ġestjoni għar-riċerka | 256 000 | Persunal ieħor, infrastruttura, nefqa amministrattiva u fuq il-ġestjoni ta' l-REA li tikkorrispondi mal-qasam ta' politika Enerġija u Trasport tal-programm speċifiku Kooperazzjoni | 08 01 05 01 | Nefqa konnessa ma’ l-istaff li jwettaq ir-riċerka | 715 000 | 12-il uffiċjal issekondat mill-Kummissjoni | 08 01 05 02 | Staff estern għar-riċerka | 64 000 | Approprjazzjonijiet li jikkorrispondu ma' 2 kuntratti ta' aġenti kuntrattwali li ġew mitmuma wara t-trasferiment tad-dmirijiet lill-REA | 08 01 05 03 | Nefqa oħra ta' ġestjoni għar-riċerka | 10 771 000 | Persunal ieħor, infrastruttura, nefqa amministrattiva u fuq il-ġestjoni ta' l-REA li tikkorrispondi mal-qasam ta' politika tar-Riċerka tal-programmi speċifiċi Kapaċitajiet, Kooperazzjoni u Nies | 09 01 05 03 | Nefqa oħra ta' ġestjoni għar-riċerka | 926 000 | Persunal ieħor, infrastruttura, nefqa amministrattiva u fuq il-ġestjoni ta' l-REA li tikkorrispondi mal-qasam ta' politika Soċjetà ta' l-informazzjoni u politika tal-media tal-programmi speċifiċi Kooperazzjoni u Kapaċitajiet | Total | 14 601 000 | Il-kalkolu huwa bbażat fuq l-ispejjeż tal-persunal ta' l-2007 indiċizzati bi 2% fis-sena. L-ispejjeż ta' kull unità għall-2007 huma: persunal temporanju: EUR 0.117 miljun; persunal b'kuntratt: EUR 0.063 miljun; esperti nazzjonali sekondati: EUR 0.068 miljun. L-ispejjeż ta' l-2008 huma bbażati fuq il-preżenza medja għall-persunal ta' l-REA għal sitt xhur. It-trasferiment tad-dmirijiet lill-REA huwa mistenni li jirriżulta f'iffrankar ta' EUR 76,571,000 matul il-perjodu bejn l-2008 u l-2013. Għall-2008 huwa propost li jiġu miżjuda l-approprjazzjonijiet operattivi fuq il-linja 02 04 01 01 – Riċerka spazjali b'EUR 3 672 000 u fuq il-linja 02 04 01 02 – Riċerka dwar is-sigurtà b'EUR 3 327 000 filwaqt li titnaqqas il-linja 02 01 05 – Infiq ta' appoġġ għall-attivitajiet tar-riċerka tal-qasam ta' politika Intrapriżi b'EUR 6 999 000: Linja | Deskrizzjoni | Ammont (f’EUR) | 02 04 01 01 | Riċerka spazjali | 3 672 000 | 02 04 01 02 | Riċerka dwar is-sigurtà | 3 327 000 | 02 01 05 01 | Nefqa konnessa mal-persunal li jwettaq ir-riċerka | -3 340 000 | 02 01 05 02 | Persunal estern għar-riċerka | -1 700 000 | 02 01 05 03 | Infiq ieħor ta' ġestjoni għar-riċerka | -1 959 000 | 4. MODIFIKA TAL-PJAN TA' STABBILIMENT TA' L-AġENZIJA FRONTEX Għall-2008, l-awtorità tal-baġit allokat ammont addizzjonali ta' EUR 30 miljun għall-Aġenzija Ewropea għall-Ġestjoni tal-Kooperazzjoni Operattiva tal-Fruntieri Esterni ta' l-Istati Membri ta' l-Unjoni Ewropea (FRONTEX) (EUR 2.8 miljun għan-nefqa amministrattiva u EUR 27.2 miljun għan-nefqa operattiva). Dan jirrappreżenta żieda ta' 79% meta mqabbel ma' l-Abbozz Preliminari tal-Baġit tal-Kummissjoni. Għaldaqstant, FRONTEX ħejjiet Programm ta' Ħidma 2008 revedut, li ntbagħat lill-Bord tal-Ġestjoni fit-12 ta' Novembru 2007. L-approprjazzjonjiet addizzjonali se jinvolvu żieda sostanzjali fil-piż tax-xogħol ta' l-Aġenzija. L-għadd ta' persunal preżenti mhux biżżejjed sabiex jindirizza ż-żieda fl-attivitajiet operattivi u l-prolongazzjoni tagħhom. Għaldaqstant huwa neċessarju li l-pjan ta' stabbiliment ta' l-2008 jiġi emendat sabiex il-FRONTEX tkun jista' jwettaq il-programm ta' ħidma revedut tiegħu. Għal dawn ir-raġunijiet, huwa propost li l-pjan ta' stabbiliment ta' l-2008 jiġi miżjud minn 69 għal 94 post, fuq il-bażi tad-Deċiżjonijiet tal-Bord tal-Ġestjoni tal-FRONTEX bid-data ta' l-20 ta' Settembru (-1 AD9; +1 AD8) u s-7 ta' Novembru 2007 (+25 post). Il-persunal addizzjonali se jkun fil-biċċa l-kbira allokat għal dmirijiet operattivi (17-il post). Il-modifiki proposti ma jitolbux infiq addizzjonali, għaliex l-approprjazzjonijiet amministrattivi li jikkorrispondu magħhom diġà ġew awtorizzati fil-baġit ta' l-2008. 5. Il-Programm Galileo – Ġestjoni Amministrattiva Il-proposta emendata għal Regolament tal-Parlament Ewropew u tal-Kunsill dwar it-tkomplija ta' l-implimentazzjoni tal-programmi Ewropej tar-radjo-navigazzjoni bis-satellita (EGNOS u Galileo) (COM(2007)535 finali) stipulat il-ħolqien ta' linja ġdida tal-baġit għall-infiq fuq ġestjoni amministrattiva. Madankollu, din il-linja ma kenitx ġiet inkluża fl-abbozz preliminari tal-baġit għall-2008, u ma nħolqitx matul il-proċedura tal-baġit. Huwa għalhekk propost li tinħoloq il-linja tal-baġit 06 01 04 12: Programm Galileo - nefqa fuq ġestjoni amministrattiva. Il-linja se jingħatgħulha EUR 2 miljun sew f'approprjazzjonijiet għall-impenji u kif ukoll f'approprjazzjonijiet għall-ħlasijiet, li se jittieħdu mil-linja operattiva 06 02 10 Programm Galileo. Il-Kummissjoni Ewropea, f'isem l-UE bħala s-sid tas-sistema, għandu jkollha r-responsabbiltà, b'mod partikolari, li tiżgura li l-impenji politiċi u internazzjonali ta' l-UE jiġu implimentati, u li tiddetermina u tiftiehem dwar l-ispeċifikazzjonijiet u r-rekwiżiti globali għas-sistema. Matul il-fazi tat-twaqqif tas-sistema, il-Kummissjoni għandha timplimenta programm integrat ta' ġestjoni tar-riskju fuq kull livell tal-programm u kif ukoll miżuri strutturali sabiex tidentifika, tikkontrolla, timmitiga u tissorvelja r-riskji. Għal dan l-għan, il-Kummissjoni għandha tistabbilixxi l-istrumenti xierqa u tiżgura li jkollha r-riżorsi neċessarji, b'mod partikolari f'termini ta' assistenza, sabiex twettaq dan id-dmir. Għaldaqstant, il-Kummissjoni Ewropea se jkollha konsulenza minn esperti, professjonisti importanti li ġejjin minn dixxiplini bħall-ġestjoni tal-proġetti, l-inġinjerija spazjali, il-finanzi, il- marketing tat-teknoloġija, u li jaġixxu ta' evalwaturi indipendenti tal-programm. 6. Ġestjoni Eċċezzjonali tal-Kriżijiet Il-Kummissjoni stabbiliet pjan ta' kontinwità tal-ħidma tagħha, imfassal sabiex jiżgura li s-servizzi tagħha jkomplu mexjin tajjeb f'każ ta' interruzzjoni kbira. Fil-fatt, ġew stabbiliti proċeduri sabiex jiġi ffaċilitat u mgħaġġel l-infiq urġenti (u jitkompla l-ġbir tar-riżorsi), filwaqt li jiġu rrispettati r-regoli stabbiliti fir-Regolament Finanzjarju u r-Regoli ta' l-Implimentazzjoni applikabbli għall-baġit ġenerali tal-Komunitajiet Ewropej. Madankollu, f'każ ta' nefqa marbuta ma' kriżi ddikjarata, il-Kummissjoni jista' jkun jeħtiġilha li tiffinanzja nefqa eċċezzjonali urġenti mhux prevista fil-baġit amministrattiv normali tagħha. Huwa għalhekk propost li tinħoloq linja speċjali waħda 27 01 11 Nefqa Eċċezzjonali fi Kriżijiet fit-Taqsima III tal-baġit, sabiex tkopri t-tipi kollha ta' nefqa amministrattiva mhux awtorizzata xi mkien ieħor fil-baġit. Ladarba l-baġit amministrattiv tal-Kummissjoni diġà jkopri kull tip ta' nefqa li tista' tkun meħtieġa matul kriżi, il-linja l-ġdida tkun ristretta għal infiq li (i) jsir matul kriżi; (ii) li ma jistax jiġi allokat għal linji amministrattivi eżistenti oħra; u (iii) li l-awtorità tal-baġit tiġi mgħarrfa dwar in-natura preċiża tiegħu immedjatament wara li tgħaddi l-kriżi. Minħabba l-inċidenza marġinali mistennija ta' din in-nefqa fil-kuntest tal-baġit amministrattiv globali tal-Kummissjoni, u n-natura ipotetika tagħha, il-Kummissjoni tqis li huwa biżżejjed li jinkiteb "p.m" fil-linja proposta. L-ammonti li se jkunu neċessarji se jiġu trasferiti lejn din il-linja mill-partita tal-baġit tat-Titolu "Baġit", linja 27 01 02 19 "nefqa ta' ġestjoni oħra - ġestjoni mhux deċentralizzata". Jekk l-ammonti meħtieġa jeċċedu l-approprjazzjonijiet disponibbli fuq din il-partita, il-Kummissjoni tressaq il-proposti ta' trasferiment neċessarji quddiem l-awtorità tal-baġit. TABELLA B'SOMMARJU TAL-QAFAS FINANZJARJU SKOND L-INTESTATURI Qafas Finanzjarju Intestatura/subintestatura | Qafas Finanzjarju 2008 | Baġit 2008 | PDAB 1/2008 | Baġit 2008 + AB 1/2008 | |AI |AĦ |AI |AĦ |AI |AĦ |AI |AĦ | | 1. TKABBIR SOSTENIBBLI | | | | | | | | | | 1a. Kompetittività għat-tkabbir ekonomiku u l-impjiegi |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Koeżjoni għat-tkabbir ekonomiku u l-impjiegi |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Total | 57 275 000 000 | |57 963 941 445 |50 324 204 626 | | |57 963 941 445 |50 324 204 626 | | Marġini[4] | | |-188 941 445 | | | |-188 941 445 | | | 2. IL-PRESERVAZZJONI U L-ĠESTJONI TAR-RIŻORSI NATURALI | | | | | | | | | | Li minnhom, nefqa relatata mas-suq u ħlasijiet diretti |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Total | 58 800 000 000 | |55 041 123 496 |53 177 320 053 | | |55 041 123 496 |53 177 320 053 | | Marġini | | |3 758 876 504 | | | |3 758 876 504 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |747 000 000 | |728 034 000 |533 196 000 | | |728 034 000 |533 196 000 | |3b. Ċittadinanza |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Total | 1 362 000 000 | |1 342 877 000 |1 241 449 006 |162 387 985 |162 387 985 |1 505 264 985 |1 403 836 991 | | Marġini[5] | | |19 123 000 | | | |19 123 000 | | | 4. L-UE BĦALA PARTNER GLOBALI[6] |7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Marġini | | | -70 000 000 | | | | -70 000 000 | | | 5. AMMINISTRAZZJONI[7] |7 380 000 000 | |7 283 860 235 |7 284 420 235 | | |7 283 860 235 |7 284 420 235 | | Marġini | | | 173 139 765 | | | | 173 139 765 | | | 6. KUMPENS | 207 000 000 | |206 636 292 |206 636 292 | | |206 636 292 |206 636 292 | | Marġini | | | 363 708 | | | | 363 708 | | | TOTAL | 132 026 000 000 | 129 681 000 000 | 129 149 656 468 |120 346 758 612 |162 387 985 |162 387 985 |129 312 044 453 |120 509 146 597 | | Marġini | | |3 692 561 532 |9 650 459 388 | | |3 692 561 532 |9 650 459 388 | | [1] ĠU L 248, 16.9.2002, p. 1. [2] ĠU L 390, 30.12.2006, p. 1. [3] Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond tas-Solidarjetà ta’ l-Unjoni Ewropea, (ĠU L 311, 14.11.2002). [4] Il-Fond Ewropew ta' aġġustament għall-Globalizzazzjoni (EGF) mhux inkluż fil-kalkolu tal-marġini taħt l-Intestatura 1a. [5] L-ammont tal-Fond ta' Solidarjetà ta' l-Unjoni Ewropea (EUSF) huwa mdaħħal addizzjonalment ma' l-intestaturi kif previst mill-IIA tas-17 ta' Mejju 2006 (ĠU C 139 ta' l-14.6.2006). [6] Il-marġni għall-2008 fl-intestatura 4 ma jinkludix l-approprjazzjonijiet relatati mar-Riżerva għal Għajnuna f'Emerġenza. [7] Biex jiġi kkalkulat il-marġini taħt il-limitu għall-intestatura 5, titqies in-nota tal-qiegħ (1) tal-qafas finanzjarju 2007-2013 għal ammont ta’ EUR 77 miljun mill-kontribuzzjonijiet għall-persunal għall-iskema ta’ pensjonijiet.